Усё гэта для яе значна. Але больш важная ўсё ж радасць не ўласных, а вучнёўскіх перамог, таму асаблівую ўвагу Юлія Аляксандраўна ўдзяляе рабоце з адоранымі навучэнцамі. Асноўны акцэнт у створанай ёй сістэме падрыхтоўкі — на алімпіядны рух. З таленавітымі вучнямі яна пачынае ўзмоцнена займацца ўжо з 6 класа. Дзеці спрабуюць свае сілы на “малышовых” алімпіядах, прычым даволі паспяхова. Але галоўнае, што набыты вопыт потым дапамагае ім пры ўдзеле ў рэспубліканскай, міжнароднай алімпіядах. Методыка настаўніцы вельмі выніковая. Толькі за тры апошнія гады навучэнцы Юліі Паўлавай атрымалі трыццаць восем пераможных дыпломаў другога, трэцяга і заключнага этапу Рэспубліканскай алімпіяды па біялогіі. Яе вучаніца Кацярына Драгунова заваявала бронзавы медаль на Міжнароднай біялагічнай алімпіядзе. Выхаванцы Юліі Аляксандраўны перамагаюць таксама ў інтэрнэт-алімпіядах, экалагічных конкурсах і конкурсах даследчых работ, алімпіядах па здаровым ладзе жыцця.